text: opus
  
  publiceret: 2009-02-01 12:34:21+01:00
  Opus, (lat. 'værk, arbejde'), musikværk, forkortet op., der fx ved udgivelsen forsynes med et fortløbende nummer. I 1600- og 1700-t. omfattede et opus som regel seks eller tolv værker, fx Corellis 12 triosonater op. 1; siden fik værkerne større omfang og blev betegnet med et individuelt opusnummer, fx Beethovens violinkoncert op. 61. Flertalsformen af opus betegner også en musikalsk genre, opera.